# ORCID – Det personlige forsker ID – kickoff i Danmark

ORCID - **O**pen **R**esearcher & **C**ontributor **ID** (<http://orcid.org>)

ORCID er et permanent ID. Det vil sige at det vil følge forskeren både ved skift mellem afdelinger på universitetet, og ved skift til et andet universitet. Med ORCID har tidsskrifter, forlag, forskningsfonde etc. samt brugere af disse lettere ved at både tilknytte forfattere til indhold og skelne forfattere fra hinanden.

De danske universiteter (AU, DTU, RUC, AAU, SDU, CBS) samt professionshøjskoler og Kulturministeriets institutioner/KB) er gået sammen i et fælles projekt om at lancere ORCID i Danmark. Projektet starter 1. september 2014. Ved projektstart udsendes et ***Toolkit*** som indeholder bl.a. plakat-skabeloner, flyer skabelon, bolcher, et indkøbsnet med ORCID logo og materiale til præsentation af ORCID muligheden rundt i organisationen. En hjemmeside er oprettet – ORCID.dk

Det er frivilligt at registrere et ORCID. En konkurrence mellem de danske projektdeltagere er skudt i gang, der tilskynder projektdeltagerne at nå så langt som muligt i processen. Målet er at 80% af Danmarks forskere skal have et ORCID ved projektets afslutning i sommeren 2016.

**Fordele ved ORCID – What’s in it for the researcher?**

Fordelen ved ORCID er at det er et permanent ID som kan følge forskeren igennem karrieren. ORCID gør det nemmere at skelne forfattere fra hinanden. – Og forskeren optimerer samtidig muligheden for at blive tilknyttet forskning, publikationer, projekter m.v. korrekt.

Med ORCID bliver det for første gang muligt at implementere et forsker-ID, som er uafhængigt af de konkurrerende kommercielle interesser og understøttes af dem alle. ORCID kan derfor anvendes lokalt, globalt og langsigtet.

ORCID tilbyder fordele til såvel forskerne som til universiteternes administrative enheder. Data fra ORCID-infrastrukturen kan integreres med forskningsregistreringssystemer (Pure), og gør det bl.a. nemmere at importere publikationsposter fra andre systemer til Pure.

**Opret ORCID via Pure**

Som noget nyt i Pure, er det nu muligt at oprettet sit ORCID her. Det er såre simpelt; klik på *Rediger profil* i backend af Pure og klik herefter på knappen Tilføj eksisterende ORCID ID, så bliver man sendt videre til orcid.org hvor man kan oprette et ORCID.

Har du spørgsmål til ORCID eller det danske implementeringsprojektet, kontakt da [Indsæt relevante kontaktinformationer]. Her kan du også få informationer om kommende kickoff møder og introduktionsevents.